في جهة المقابلة فنفس الريسطو كان جالس فطابلة اربعة اشخاص تلاثة رجال و إمرأة كيتناولو وجبتهم .. من بينهم كان آدم اه آدم الإدريسي الي منين دخلات إسراء و هو متبعها بعنيه كان كيشوف فيها بنضرة باردة .. و مدار حتا رد فعل مكانش متفاجأ بشوفتها اصلا كان عارف بلي رجعات للمغرب .. لاحضات هاجر شرودو و ضارت شافت فين كيشوف لمحات إسراء و هي تصدم ممتيقاش بلي رجعات من جديد حتا قالت تخلصات منها و عمرها تبان قدام آدم .. استجمعات راسها و حاولات تكتم غيضها و رسمات ابتسامة صفرا على وجها ..